**A 92. sorszámú Hengerész megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 521 07

1.2. Részszakképesítés megnevezése: Hengerész

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-480

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében a gépészet szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30%

2.7. Gyakorlati képzési idő aránya: 70% (200 óra összefüggő szakmai gyakorlat is beleértendő)

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakör(ök)** |
| 3.1.2. | 7326 | Kovács | Öntőgép kezelő |
| 3.1.3. | Hengerlő kovács |
| 3.1.4. | Szinesfémkohászati berendezés kezelője |

3.2. A részszakképesítés munkaterületének rövid leírása:

Gépi berendezésekkel hideg vagy meleg állapotban az acélt, vagy más nem vas fém anyagokat képlékeny alakítással különböző szelvényű rudakká, lemezekké, csövekké nyújt.

A részszakképesítéssel rendelkező képes:

- a munka-, tűz-, környezetvédelmi előírásokat betartani és betartatni

- havaria esetén értesíteni a megfelelő szerveket és az érvényes utasítások/rendelkezések szerint eljárni

- Jelezni a tüzet, részt venni az oltásban és mentésben, elsősegélyt nyújtani

- a munka-, tűz- és környezetvédelemmel kapcsolatos események kivizsgálásában, dokumentálásában részt venni

- a veszélyes anyagok kezelésére vonatkozó előírásokat betartani és betartatni

- hengerléshez a megfelelő alapértékeket (alakító rések, szerszám sebesség, szabályozási üzemmódok, vízmennyiségek és egyéb paraméterek) beállítani

- elvégezni a felületek revétlenítését

- a termék azonosítását elvégezni

- az automatika hibája esetén kézi üzemmódban vezérelni a berendezéseket

- a gyártóberendezések üzemképességét, előírás szerinti működésüket ellenőrizni

- a technológiai mérőeszközök, és kézi mérőműszerek megfelelőségét ellenőrizni

- a munkabiztonsági berendezések működőképességét ellenőrizni

- gyártásközi ellenőrzést végezni, a termék geometriai-, alaki-, és felületi megfelelőségét ellenőrizni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 32 521 06 | Vas-, és acélfeldolgozó | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10163-12 | Gépészeti munkabiztonság és környezetvédelem |
| 4.4. | 11438-12 | Hengerész feladatok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10163-12 | Gépészeti munkabiztonság és környezetvédelem | szóbeli |
| 5.2.4. | 11438-12 | Hengerész feladatok | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: 200 óra összefüggő szakmai gyakorlat igazolt eltöltése

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: 50 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Hengerész feladatok

A vizsgafeladat ismertetése: Az összefüggő szakmai gyakorlat megfigyelésének elemzése mellett, a szóbeli vizsga kérdései a 4. Szakmai követelmények fejezetben megadott modulokhoz tartozó témaköröket tartalmazzák

A vizsgafeladat időtartama: 30perc (felkészülési idő 20 perc)

A vizsgafeladat értékelési súlyaránya: 50 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A részszakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai:

A hengersorok folyamatos üzeme, nagy termelési értéke, és előre ki nem számítható üzemmenete miatt gyakorlati vizsgafeladatnak az igazolt összefüggő szakmai gyakorlat tekintendő. A szakmai gyakorlaton elért érdemjegy lesz a gyakorlati vizsgafeladat érdemjegye.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Munkavédelmi eszközök |
| 6.3. | Kézi szerszámok |
| 6.4. | Mérőeszközök |
| 6.5. | Anyagmozgató gépek |
| 6.6. | Hevítő berendezések |
| 6.7. | Görgősorok |
| 6.8. | Hengerállványok |
| 6.9. | Alakító szerszámok |
| 6.10. | Végvágó olló |
| 6.11. | Revétlenítő rendszer |
| 6.12. | Daruk és egyéb szállító berendezések |
| 6.13. | Egyéb segédberendezések |

**7. EGYEBEK**

A komplex vizsgára bocsátás feltételei akkor is teljesülnek, ha a vizsgára bocsátandó korábban eredményes vizsgát tett a 31 521 27 0000 00 00 azonosító számú Vas- és acélfeldolgozó szakképesítés alábbi moduljaiból:

0141-06 Általános melegüzemi munka-, baleset-, tűz- környezetvédelmi és minőségbiztosítási feladatok

0151-06 Hengerész feladatok